Bangerz

Bangerz הוא אלבום האולפן הרביעי של הזמרת האמריקאית מיילי סיירוס. האלבום יצא לאור ב-4 באוקטובר 2013, על ידי חברת התקליטים RCA. האלבום מכר מעל ל-3 מיליון עותקים ברחבי העולם וקיבל מועמדות גראמי לפרס אלבום הפופ הווקאלי הטוב ביותר לשנת 2015. האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2013, וסיכום האלבומים של העשור השני. כתב העת בילבורד דירג את האלבום במקום ה-91 ברשימתם "100 האלבומים הטובים ביותר של העשור השני". עטיפת האלבום דורגה במקום ה-33 ברשימת "50 עטיפות האלבומי הפופ הטובים ביותר ב-5 השנים האחרונות" שנערך על ידי מגזין Complex. בשנת 2012 הכריזה סיירוס כי היא מתכוונת להתמקד בקריירה הקולנועית שלה, ובכך לוקחת הפסקה מהקריירה המוזיקלית שלה. באותה שנה היא הופיעה בסרטים LOL ומרגלת מתבגרת. היא גם לוהקה כמדבבת ראשית בסרט האנימציה העלילתי מפלצת של מלון, אך פוטרה מהפרויקט בגלל שהיא תועדה מלקקת עוגה בצורה מעוררת מחלוקת. השערורייה הזו שימשה אותה היטב לקאמבק מוזיקלי. בחודש ינואר 2013 סיירוס חתמה על חוזה הקלטות עם חברת RCA רקורדס. בחודש מרץ היא אישרה כי אלבום האולפן הרביעי שלה ייצא עד סוף שנת 2013. סיירוס הצהירה כי היא "התחילה מחדש" כאמנית לאחר שסיימה את הקשרים המקצועיים הקודמים שלה, שלדעתה פחדו בגלל הדימוי הציבורי המתפתח שלה. בראיון מאוחר יותר היא ציינה כי היא מכירה ב-Bangerz כאלבום הבכורה הרשמי שלה, ומתעלמת מהפרויקטים הקודמים שלה שפורסמו במהלך הפקת האנה מונטנה. במהלך הקלטת האלבום, סיירוס התכוונה להפיק מוצר סופי "מבוגר, סקסי ואמין" וציינה כי ”היה לי כיף ליצור מוזיקה [בפעם הראשונה בקריירה שלי]”. אמנים אשר היוו השראה לאלבום כללו את ואן ריפאבליק וטימבלנד. היא תיארה את המוזיקה באלבום כ"היפ-הופ דרומי מלוכלך" ושילבה בין סוגות מוזיקליות של היפ-הופ וקאנטרי, שלדעתה היוו "שילוב טוב". כדי להשיג צליל זה, סיירוס עבדה עם מפיקי היפ הופ שונים ביניהם מייק ויל מייד איט, מק מילר, פארל ויליאמס וטיילר, דה קריאייטור. "We Can't Stop" - יצא ב-3 ביוני 2013, כסינגל הראשון מן האלבום. הסינגל זכה להצלחה רבה והגיע למקום ה-2 במצעד הבילבורד הוט 100 ומכר כ-3.6 מיליון עותקים בארצות הברית. וב-19 ביוני, יצא הוידאו קליפ לשיר וקיבל כ-767 מיליון צפיות עד היום. ב-25 באוגוסט, הופיעה סיירוס עם השיר בטקס ה-"2013 MTV Video Music Awards". "Wrecking Ball" - יצא ב-25 באוגוסט 2013, כסינגל השני מן האלבום. הסינגל הגיע למקום ה-1 במצעד הבילבורד הוט 100 והפך לשיר הראשון של סיירוס שהגיע למקום הראשון בארצות הברית. ב-9 בספטמבר, יצא הווידאו קליפ לשיר וכעבור יממה אחת בלבד צבר הקליפ מעל 20 מיליון צפיות ובכך הפך לקליפ שגרף הכי הרבה צפיות תוך 24 שעות ב-Vevo. הקליפ גם היה לקליפ שהגיע הכי מהיר לסכום של 100 מיליון צפיות ב-VEVO (תוך 6 ימים). "Adore You" - יצא ב-19 בדצמבר כסינגל השלישי מן האלבום והגיע למקום ה-21 בבילבורד הוט 100 בשיאו ומכר 1,000,000 עותקים בארצות הברית. מידע על האלבום Bangerz באתר MusicBrainz מידע על האלבום Bangerz באתר AllMusic האלבום Bangerz באתר Discogs האלבום Bangerz באתר ספוטיפיי האלבום Bangerz באתר דיזר האלבום Bangerz באתר אפל מיוזיק האלבום Bangerz באתר טיידל מייקל לן ויליאמס השני, מיילי סיירוס, פארל ויליאמס, will.i.am, דוקטור לוק, מרץ' (ראפר), הנרי ראסל ולטר, קייל אדוארדס, מייקל מק 'הנרי, אורן יואל The A. V. Club, The 50 best albums of the 2010s, The A.V. Club, ‏2019-11-20 (באנגלית) The 50 Best Pop Album Covers of the Past Five Years, Complex (באנגלית) Jason Chester, 'I Want To Erase My Past': Miley Cyrus Admits She's 'Embarrassed' By Hannah Montana, Entertainmentwise. (ארכיון) Andrew Hampp, Miley Cyrus Signs With RCA, Will Work With Dr. Luke on New LP, בילבורד, ‏30 בינואר 2013 (באנגלית) Jason Lipshutz, Miley Cyrus: 'My New Music Is Gonna Shut Everyone Up', בילבורד, ‏7 במרץ 2013 (באנגלית) Josh Eells, "Miley Cyrus: Confessions of Pop's Wildest Child", רולינג סטון, ‏27 בספטמבר 2013 KEN BAKER, REBECCA MACATEE, Miley Cyrus' "Very Adult and Sexy" New Album Will Come Before Wedding to Liam Hemsworth, ערוץ E!, ‏7 ביוני 2012 Miley Cyrus 2.0: The Billboard Cover Story, Billboard (באנגלית) מידע על Bangerz, באתר המצעד האוסטרי, ארכיון מידע על Bangerz, באתר המצעד האיטלקי, ארכיון מידע על Bangerz, באתר המצעד הגרמני מידע על Bangerz, באתר מצעד דנמרק מידע על Bangerz, באתר המצעד הנורווגי מידע על Bangerz, באתר המצעד של ניו זילנד מידע על Bangerz, באתר המצעד הספרדי מידע על Bangerz, באתר המצעד הפורטוגזי, ארכיון מידע על Bangerz, באתר המצעד הפיני מידע על Bangerz, באתר המצעד הצרפתי, ארכיון מידע על Bangerz, באתר המצעד השוודי